ประมูลสถานีกลางบางซื่อ “แปลง A” เงียบ! ไร้เงาเอกชนยื่นซอง รฟท.จ่อเคาะวันประมูลรอบใหม่
ประมูลสถานีกลางบางซื่อ “แปลง A” เงียบ! ไร้เงาเอกชนยื่นซอง รฟท.จ่อเคาะวันประมูลรอบใหม่
ประมูลสถานีกลางบางซื่อ “แปลง A” เงียบ! ไร้เงาเอกชนยื่นซอง รฟท.จ่อเคาะวันประมูลรอบใหม่
30 ก.ค. 2562

รายงานข่าวจากการรถไฟแห่งประเทศไทย (รฟท.) เปิดเผยว่า ตามที่ รฟท.ได้เปิดจำหน่ายเอกสารการคัดเลือกเอกชนร่วมทุน (TOR) โครงการพัฒนาพื้นที่เชิงพาณิชย์ บริเวณสถานีกลางบางซื่อแปลง A ภายใต้ พ.ร.บ.การให้เอกชนร่วมลงทุนในกิจการของรัฐ พ.ศ. 2566 ระหว่างวันที่ 9 เม.ย.-7 พ.ค.62 นั้น ซึ่งในวันนี้ รฟท.กำหนดรับยื่นซองเอกสารการคัดเลือกฯ ตั้งแต่เวลา 09.00 – 15.00 น. ผลปรากฏว่า ไม่มีบริษัทเข้ายื่นซองเอกสารแต่อย่างใด ทั้งที่ก่อนหน้านี้มีเอกชน 3 รายซื้อซองประมูล ได้แก่ บมจ.เซ็นทรัลพัฒนา (CPN) บมจ.ช.การช่าง (CK) และบมจ.ทางด่วนและรถไฟฟ้ากรุงเทพ (BEM)
ทั้งนี้ นายวราวุฒิ มาลา รักษาการแทนผู้ว่า รฟท. กล่าวว่า ยังไม่ทราบสาเหตุว่าเหตุใดไม่มีผู้ยื่นประมูล แต่คาดว่าพื้นที่เชิงพาณิชย์ดังกล่าวเป็นพื้นที่ที่ยังไม่มีการพัฒนา และไม่ได้อยู่ย่านทำเลที่มีผู้คนเดินผ่าน เพราะเป็นพื้นที่ติดกับสถานีกลางบางซื่อ ซึ่งจะมีผู้ใช้บริการมาจากจำนวนผู้โดยสารจากรถไฟสายสีแดง
อย่างไรก็ดี รฟท.จะจัดให้มีการหารือของคณะกรรมการคัดเลือกเอกชนร่วมลงทุนโครงการในวันที่ 2 ส.ค.นี้ และจะมีการกำหนดการประมูลครั้งใหม่
อนึ่ง โครงการพัฒนาพื้นที่เชิงพาณิชย์ บริเวณสถานีกลางบางซื่อแปลง A ที่มีมูลค่าโครงการกว่า 1 หมื่นล้านบาทในรูปแบบให้เอกชนร่วมลงทุน